Diari Oficial de la Generalitat Valenciana


Sumari del DOGV 9623, del 22-06-2023 (2023/7050)

Extracte de la Resolució de 30 de maig de 2023, del vicerectorat d'Innovació i Transferència de la Universitat de València, per la qual es convoquen i s'aproven les bases reguladores del programa formatiu BESTT (Business Entrepreneurship For Sports Technology Transfer) i els premis associats dirigits a estudiants de grau i màster de la UV, Technische Universität Chemnitz i Universidade Federal do Pampa, curs 2023-2024, amb el mecenatge de Santander Universidades i en el marc del Programa internacional UVemprén Apren.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7050


Data del document
:   30-05-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública

Extracte de la Resolució de 30 de maig de 2023, del vicerectorat d'Innovació i Transferència de la Universitat de València, per la qual es convoquen i s'aproven les bases reguladores del programa formatiu BESTT (Business Entrepreneurship For Sports Technology Transfer) i els premis associats dirigits a estudiants de grau i màster de la UV, Technische Universität Chemnitz i Universidade Federal do Pampa, curs 2023-2024, amb el mecenatge de Santander Universidades i en el marc del Programa internacional UVemprén Apren. [2023/7050]  
BDNS (identif.): 704001.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/704001)  
  
Primer. Persones Beneficiàries  
Les i els alumnes de grau i màster oficial de la Universitat de València, de la Technische Universität Chemnitz i la Universidade Federal do Pampa, matriculat en el curs acadèmic 2023-2024.  
  
Segon. Objecte  
El Vicerectorat d'Innovació i Transferència convoca 60 places per participar en el programa formatiu i optar als premis de la primera edició del programa BESTT dirigit a estudiants de grau i màster de tres institucions (Universitat de València, Technische Universität Chemnitz i la Universidade Federal do Pampa) amb els objectius de desenvolupar competències interculturals, de treball en equips internacionals, millorar les habilitats tecnològiques, brindar l'oportunitat a l'alumnat participant en aquest concurs d'adquirir formació per a generar idees de negoci innovadores i formular projectes emprenedors en les ciències de l'esport, adquirir noves experiències i establir contactes a través de la seua participació en activitats formatives específiques en competències emprenedores. Tot això es durà a terme a partir d'un programa formatiu que seguirà la metodologia COIL (Collaborative Online International Learning) i que també tindrà uns premis associats a la participació i als millors treballs.  
  
Tercer. Bases reguladores  
La convocatòria està publicada en la URL:  
https://links.uv.es/uvempren/BESTT\_val  
  
Quarta. Quantia  
Aquesta convocatòria consisteix en 60 places per a participar en les activitats formatives específiques que permeten a l'alumnat generar i dissenyar una idea de negoci innovadora basada en un servei de valoració esportiu.  
S'atorgarà un xec regal de 50 €, per gastar-lo a la botiga de la Universitat de València (https://www.latenda.es/es/index.php), per a tot l'alumnat que acabe la formació amb aprofitament i lliure un projecte que obtinga la qualificació final d'Apte i dos premis de accèssit de 700 € i un primer premi de 1.500 € per als projectes més destacats.  
La Universitat de València aporta, per al finançament d'aquest programa fins a un màxim de 5.900,00 € amb càrrec al capítol IV de la classificació econòmica de la despesa, orgànica 3555435089 i específica 13220426 del pressupost per a l'exercici 2023 de la Universitat de València, destinats a sufragar els premis BESTT previstos en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acabarà el 10 de setembre de 2023 a les 23.59 h (zona horària CEST).  
  
València, 30 de maig de 2023.- La rectora p. d. (DOGV 30.05.2022), la vicerectora d'Innovació i Transferència: Rosa María Donat Beneito.